Gilužis (Molėtų r., Čiulėnų sen.)
55°18′34″ š. pl. 25°33′1″ r. ilg.﻿ / ﻿55.30944°š. pl. 25.55028°r. ilg.﻿ / 55.30944; 25.55028 Gilužis – ežeras rytų Lietuvoje, Molėtų rajone, 3,5 km į pietryčius nuo Suginčių, Labanoro regioniniame parke. Ilgis iš šiaurės į pietus 0,51 km, plotis iki 0,25 km. Altitudė 146,2 m. Vakarinis ir šiaurinis krantai žemi, vietomis pelkėti, pietinis ir rytinis – statūs, apaugę Poviliškio mišku. Pietuose Gilužis protaka jungiasi su Ilgyno ežeru, šiaurės rytuose – su Lenktiniu. Priklauso Virintų ežero intako V-3 baseinui (Šventosios upės baseinas). Prie Gilužio išsibarsčiusios Kulionių sodybos. Vakarine pakrante eina kelias Nr.2817 (Aidiečiai - Kulionys). Ežero pavadinimas kildinamas nuo žodžio gilus.